Седми крсташки рат био је технички најмодернији крсташки поход. Крсташи су зиму провели на Кипру, а на пролеће 1249. године кренули ка Дамијети. Град су необично брзо освојили; слично као и крсташко освајање Дамијете 1218. године током Петог крсташког рата. Као и његов отац, Ејуб који је тада већ био тешко болестан, нуди крсташима Јерусалим без борбе уз услов да одустану од похода на Египат. И Луј као и папски легат Пелагије 1218. године одбија понуду јер није желео да преговара са муслиманима.